bispestav
Store norske leksikon,Religion og filosofi,Religioner og livssyn,Kristendom,Katolisisme,Katolske ritualer og symboler
Bispestaven er et av biskopenes embetstegn i den katolske, den anglikanske og den svenske kirke. Staven er krumbøyd øverst som en hyrdestav, og er symbol på biskopens hyrdegjerning.
Andre embetstegn for biskoper er bispelue og bispering. De norske biskopene har bare brystkors (innført 1815) og korkåpe.I den katolske kirke bærer abbeder og abbedisser krumstav med en liten fane (latin pannicellum). Paven bærer en stav som ender i et kors med tre tverrbjelker (til tegn på hans trefold høye makt), mens kardinalenes stav bare har én tverrbjelke. Les mer i Store norske leksikon biskop bispelue bispering kristendom pontifikalier